ນັກທ່ອງທ່ຽວອີກ 8 ຄົນ ແລະ ລູກເຮືອທັງ 5 ຄົນ ຖືກຊ່ວຍຊີວິດ ມາໄດ້ ຫຼັງຈາກເຮືອຂວ້ຳ (ວີດີໂອ)
ເຮືອ​ລຳ​ນ້ອຍ ທີ່​ບັນຈຸ​ຜູ້​ໂດຍສານ 20 ຄົນ ​ແລະລູກ​ເຮືອ​ຊາວ​ອິນ​ໂດ​ເນ​ເຊຍ​ ອີກ 5 ຄົນ ​ໄດ້​ພິກ​ຂວ້ຳ ຫຼັງຈາກ​​ໄດ້​ຕຳ​ກັບ ໂຂ​ດ​ຫິນປະ​ກາ​ລັງ​ໃຕ້​ນ້ຳ.
ບັນດາເຈົ້າໜ້າທີ່ໃນອິນໂດເນເຊຍ ກ່າວວ່າ ໄດ້ມີການຊ່ວຍ ຊີວິດມາໄດ້ ອີກ 13 ຄົນ ທີ່ເດີນທາງໄປກັບເຮືອທ່ອງທ່ຽວ ຂ້າມຟາກ ທີ່ຈົມນ້ຳເມື່ອວັນເສົາຜ່ານມານັ້ນ ເຮືອລຳນ້ອຍ ທີ່ບັນຈຸຜູ້ໂດຍສານ 20 ຄົນ ແລະລູກເຮືອຊາວ ອິນໂດເນເຊຍອີກ 5 ຄົນ ໄດ້ພິກຂວ້ຳລົງ ຫຼັງຈາກທີ່ໄດ້ຕຳກັບ ໂຂດຫິນປະກາລັງໃຕ້ນ້ຳ ໃນຂະນະທີ່ເດີນທາງຢູ່ລະຫວ່າງ ເກາະ Lombok ກັບເກາະ Komodo ທີ່ເປັນສະຖານທີ່ນິຍົມ ຊົມຊອບຂອງບັນດານັກທ່ອງທ່ຽວ ຢູ່ນອກຝັ່ງກ້ຳຕາເວັນອອກ ຂອງອິນໂດເນເຊຍ ນັກທ່ອງທ່ຽວຊາວຕ່າງຊາດ 8 ຄົນ ແລະ ລູກເຮືອທັງໝົດ 5 ຄົນ ໄດ້ຮັບການຊ່ວຍມາໄດ້ເມື່ອຕອນເຊົ້າ ຂອງວັນຈັນມື້ນີ້ ຫຼັງຈາກທີ່ນັກທ່ອງທ່ຽວ 10 ຄົນ ໄດ້ຮັບການຊ່ວຍຊີວິດໄວ້ໄດ້ ໃນວັນ ອາທິດວານນີ້ ນັກທ່ອງທ່ຽວອີກ 2 ຄົນ ຍັງຊອກຫາບໍ່ພົບເທື່ອ ອຸບັດເຫດທາງເຮືອມັກເກີດຂຶ້ນຢູ່ສະເໝີ ໃນອິນໂດເນເຊຍ ປະເທດເກາະດອນ ທີ່ປະກອບດ້ວຍຫຼາຍພັນເກາະ